Barlė-Nasau
Barlė-Nasau (ol. Baarle-Nassau) – miestas ir savivaldybė pietų Nyderlanduose, Šiaurės Brabanto provincijoje, garsėjantis kaip pasienio punktas tarp Nyderlandų ir Belgijos su komplikuota valstybine siena, praeinančia per įvairius miesto kvartalus ir statinius. Palyginti nedideliame mieste yra daug nedidelių Belgijos eksklavų, kurių ribose kai kur yra ir atvirkštinių eksklavų, priklausančių Nyderlandams. 2017 m. duomenimis, čia gyveno 6,8 tūkst. žmonių.